DIRECȚIA BIODIVERSITATE

Nr. înreg.: DB/196653/27.01.2021

**REFERAT DE APROBARE**

O prioritate majoră în strategia autorității publice centrale pentru protecția mediului este conservarea durabilă a speciilor de faună sălbatică, în conformitate cu prevederile Directivei Consiliului Europei 92/43/CEE privind conservarea habitatelor naturale şi a speciilor de faună şi floră sălbatică.

Prezentul proiect de ordin acordă derogarea pentru capturarea unor exemplare din specii de păsări în baza procedurii de acordare a derogărilor de la măsurile de protecție strictă a speciilor de floră și faună sălbatică, în scopul cercetării științifice.

Derogarea este acordată Stațiunii Biologice “Prof. Dr. Ioan Borcea” Agigea a Universității “Alexandru Ioan Cuza” din Iași. Derogarea este necesară pentru studierea deplasărilor locale și a migrației speciilor menționate folosind metoda inelărilor color. Principalele direcții de cercetare abordate sunt: inventarierea și monitorizarea speciilor de animale și plante tereste și acvatice din regiunea de Sud- Est a României; studiul migrației speciilor de păsări în contextul schimbărilor climatice; studii taxonomice; studii etologice; studii ecotoxicologice.

La baza elaborării prezentului ordin au stat prevederile at.38 alin.(2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011,de asemenea, prevederile Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună.

Derogările se stabilesc de către autoritatea publică centrală pentru protecţia mediului, cu avizul Academiei Române, anual şi ori de câte ori este nevoie, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural.

La stabilirea derogării au fost întrunite cumulativ condițiile prevăzute la art.1 alin.(3) din Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună, respectiv nu există o alternativă acceptabilă, iar măsurile derogatorii nu sunt în detrimentul menținerii populației într-o stare de conservare favorabilă.

Ținând cont de cele menționate anterior și având avizul favorabil al Academiei Române, nr.4/CJ/21.01.2021, s-a elaborat proiectul de Ordin pentru aprobarea derogării în scop științific pentru speciile:

|  |  |
| --- | --- |
| 1 | *Ciconia ciconia* |
| 2 | *Egretta garzetta* |
| 3 | *Plegadis falcinellus* |
| 4 | *Haemantopus ostralegus* |
| 5 | *Burhinus oedicnemus* |
| 6 | *Recurvirostra avocetta* |
| 7 | *Platalea leucorodia* |
| 8 | *Cygnus olor* |
| 9 | *Phalacrocorax carbo* |
| 10 | *Phalacrocorax pygmaeus* |
| 11 | *Pelecanus onocrotalus* |
| 12 | *Larus cachinnans* |
| 13 | *Larus michahellis* |
| 14 | *Larus ichthyaetus* |

pe care îl supunem spre aprobare.

Cu stimă,

DIRECTOR

Daniela DRĂCEA

Elaborat: Antonia OPRISAN

Consilier, Direcția Biodiversitate